পোষাক-পরিচ্ছদ, ভাষা ও খাদ্যের ভিন্নতাও কি দেশ-বিভাগের দলিল হতে পারে? পোষাক-পরিচ্ছদ, ভাষা ও খাদ্যের ভিন্নতা কোন দেশে নাই? ভারতে সে ভিন্নতা তো প্রচুর। কিন্তু তাই বলে কি ভারত ভেঙ্গে গেছে? তাছাড়া প্রতিবেশী হিন্দুর ঘরের মাছভাত বা মাংস যতই বাংলার হোক,কোন মুসলমান কি তা মুখে দিতে পারে? অথচ পাঞ্জাব,সিন্ধু,বেলুচিস্তান ও পাঠান মুলুকে এক মুসলমানের ঘরের রুটি-গোশত যত অবাঙালী হোক তা সে মহাতৃপ্তি নিয়ে খেতে পারে। কারণ তা হালাল। তাদের ঘরের ছেলে বা মেয়েকে নিজের ঘরে জামাই বা বউ বানিয়ে আনা যায়।কিন্তু পাশের ঘরের হিন্দু পরিবার থেকে কি তা সম্ভব? প্রতিবেশী হিন্দুগণ যতই প্রতিবেশী হোক তাদের সাথে মিলের চেয়ে অমিলটাই কি তাই বেশী নয়? সে অমিল গুলো এতই প্রকট যে তা নিয়ে ইংরেজ আমলেও একত্রে রাজনীতি করা সম্ভব হয়নি। মুসলমানগণ মুসলিম লীগ গড়েছে,হিন্দুরা গড়েছে কংগ্রেস ও হিন্দুমহাসভা। সে অমিলের কারণে ভারতকেও ভাঙ্গতে হয়েছে। অথচ বাঙালী কাপালিকগণ সেগুলি কখনই বিচারে আনেনি। তাছাড়া দুই প্রদেশের মাঝে দুরত্ব হাজার মাইল বা দুই হাজার মাইল হওয়াটিও কি মুসলিম দেশ ভাঙ্গার দলীল হতে পারে? বাংলা তো সাত সমুদ্র পারের ইংরেজ সাম্রাজ্যের অন্তর্ভূক্ত থেকেছে ১৯০ বছর।অথচ পূর্ব পাকিস্তান থেকে পশ্চিম পাকিস্তানের দূরত্ব ছিল মাত্র ১২ শত মাইল। ইংল্যান্ড ৫ হাজার মাইল দূরে। হযরত ওমর (রাঃ)র আমলে ইরানের খোরাসান থেকে মিশরের দূরত্ব ছিল ২ হাজার মাইলের অধিক। সে সময় উড়োজাহাজ,স্টীমার, মটর গাড়ি বা রেলগাড়ি ছিল না। উট, গাধা ও ঘোড়া ছিল যোগাযোগের বাহন। অথচ সে আমলেও মুসলিম সাম্রাজ্যের সংহতি বেঁচেছে শত শত বছর। দিল্লির সাথে বাংলা থেকেছে বহুশত বছর। অথচ সে সময় দিল্লির শাসক মহলে বাঙালী মুসলমানের প্রবেশ ছিল না। অথচ কায়েদে আযমের মৃত্যুর পর বাঙালী নাযিমুদ্দিনই তো পাকিস্তানের রাষ্ট্রপ্রধান হয়েছেন। প্রধানমন্ত্রী হয়েছেন সহরোয়ার্দি ও বগুড়ার মহম্মদ আলী। অনেকে জাতীয় পরিষদের স্পীকার হয়েছেন, সুপ্রিম কোর্টের প্রধান বিচারপতিও হয়েছেন। পাকিস্তানে বাঙালীরাই ছিল দেশটির সংখ্যাগরিষ্ঠ নাগরিক। ফলে সে দেশে থাকতে বাঙালী মুসলমানের অসুবিধা ছিল কোথায়? আওয়ামী লীগ নেতা সহরোয়ার্দি যখন জানতে পারেন মুজিবের মনে পাকিস্তান ভাঙ্গার কুমতলব বাসা বেঁধেছে,তাকে তিনি সাবধান করে দিয়েছিলেন। হিন্দুদের আগ্রাসী রূপটি জনাব সহরোয়ার্দি স্বচোখে দেখেছিলেন। ফলে পাকিস্তান থেকে বিচ্ছিন্নতা ও ভারতের অধীনতার মাঝে তিনি বাঙালী মুসলমানের ভয়ানক বিপদ দেখেছিলেন। কিন্তু মুজিব যে তার চিন্তা-চেতনা, কেবলা ও নেতা উভয়ই পাল্টিয়েছেন সেটি জনাব সহরোয়ার্দি তাঁর মৃত্যুর আগে দেখে যেতে পারেননি। আর এরূপ পরবর্তীত চেতনা ও কেবলার কারণেই আওয়ামী বাকশালীদের কাছে পুজণীয় ব্যক্তি এখন আর আওয়ামী লীগের প্রতিষ্ঠাতা সহরোয়ার্দি নন, তাদের চেতনার মানচিত্র দখলে নিয়েছে গান্ধি, নেহেরু,ইন্দিরা ও রবীন্দ্রনাথ। এবং কেবলা রূপে গৃহিত হয়েছিল দিল্লি।